tomron87/hebrew-wikipedia-sentences-corpus huggingface dataset:
פוטין הוסיף והכיר בהסכמתו עם טראמפ כי יש להבטיח את ביטחונה של אוקראינה.
פוטין, פתח את מסיבת העיתונאים בהדגשה כי יחסי ארצות הברית – רוסיה ידעו פגיעה בשנים האחרונות, וכי המפגש בין שתי המדינות היה "מאוחר מן הראוי".
פוטין ציין כי המגעים התקיימו באווירה "מכובדת, בונה והדדית".
נשיא ארצות הברית, דונלד טראמפ
היועץ לביטחון לאומי ומזכיר המדינה של ארצות הברית, מרקו רוביו
מזכיר ההגנה של ארצות הברית, פיט הגסת'
מזכיר האוצר של ארצות הברית, סקוט בסנט
מזכיר המסחר של ארצות הברית, הווארד לוטניק
השליח המיוחד לענייני משימות שלום, סטיב וויטקוף
שר ההגנה של רוסיה, אנדריי בלואוסוב
שליח הנשיא המיוחד להשקעות זרות ושיתוף פעולה כלכלי, קיריל דמיטרייב
יועץ הנשיא הבכיר למדיניות חוץ יורי אושקוב
פסגת גריזלי היא הסמל של פארק השעשועים "ההרפתקה הקליפורנית של דיסני", המצוי באתר הנופש דיסנילנד שבקליפורניה.
פסגת גריזלי היא הר מלאכותי בצורת דב גריזלי המצוייה במרכז הפארק.
דב הגריזלי נבחר כסמל הפארק בשלו היותו החיה המסמלת את מדינת קליפורניה בה נמצא הפארק, והמהווה את נושא הפארק.
בתוך ההר המלאכותי נמצא המתקן "במורד נהר גריזלי" הכולל מסע במורד מספר מפלי מים.
על פי התכנונים הראשוניים של ההר, ראשו של הדב היה אמור לפנות לכיוון דרום ומפיו היה אמור ליפול מפל מים, אולם הדבר לא התאפשר משיקולים תכנוניים.
פסגת בישוף היא הר שגובהו 3,460 מטרים מעל פני הים.
ההר ממוקם ליד רכס ראמפארט, ברכס החברה המלכותית, באנטארקטיקה.
הפסגה התגלתה במהלך מיפוי הרכס על ידי הסקר הגאולוגי של ארצות הברית (USGS).
שמו של ההר ניתן לו על ידי הוועדה המייעצת לשמות אנטארקטיים בשנת 1963, והוא נקרא על שם שבהונולולו, אשר פעל לחקר אנטארקטיקה.
פסגת ברוגייר נמצאת באנטארקטיקה, פסגה טרשית חדה בגובה 2,300 מטרים, סמוך לקצה קו הרכס הצדדי בפסגה העיקרית של רכס סנטינל הצפוני-מרכזי בהרי אלזוורת'.
היא מתנשאת מעל קרחון רומיאנה לדרום-מזרח וקרחון דליו לצפון-מערב.
הפסגה קרויה על שם הזואולוג הצרפתי ז'אן-גיום ברוגייר (1750 - 1798), שהפליג עם איב-ז'וזף דה קרגלן דה טרמרק אל איי קרגלן בשנת 1722, המדען הראשון אחרי אדמונד האלי שביקר במחוז אנטארקטיקה.
ההר נמצא 6.44 ק"מ צפונית-מזרחית להר ג'ובינטו, 1.4 ק"מ צפונית מזרחית לפסגת אניטסה, 6.83 ק"מ מערבית להר ג'מפר, 4.58 ק"מ צפונית-צפון-מערבית לפסגת ורסיניקיה ו-5.95 ק"מ צפונית-מזרחית לפסגת אוונס.
Vinson Massif – מפה טופוגרפית בקנה מידה 1:250,000. רסטון, וירג'יניה ארצות הברית
Antarctic Digital Database (ADD) – מפה טופוגרפית בקנה מידה 1,250,000 של אנטארקטיקה.
הוועדה המדעית לחקר אנטארקטיקה (SCAR).
פסגת דאגלס היא פסגה שגובהה 1,525 מטרים מעל פני הים, המצוייה 20 קילומטרים דרומית מערבית להר קודרינגטון, ו-15 קילומטרים מזרחית להר מאר שבאנטארקטיקה.
הפסגה התגלתה בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה שבראשה עמד סר דאגלס מוסון.
הפסגה נקראת על שם סגן א.
Douglas), איש חיל האוויר המלכותי האוסטרלי, שהיה טייס משלחת החקר.
פסגת גונג היא הר הממוקם ברכס וינסטון צ'רצ'יל, בסמוך לעמק נהר סאנואפטה בשטח הפארק הלאומי ג'ספר, בפרובינציית אלברטה שבקנדה.
גובהה של הפסגה 3,120 מטרים מעל פני הים, והיא נמצאת 2 קילומטרים דרומית מזרחית להר וייס.
שמה של הפסגה ניתן לה בשנת 1919 על ידי סקר הגבולות הבינפרובינציאלי, והיא נקראת על שם אגם גונג הסמוך.
הראשונים שטפסו על ההר היו א.
פסגת בֶּלוֹסְלָאב היא פסגה ברמת דויראן, דרומית מזרחית לרכס סנטינל, בהרי אלזוורת' שבאנטארקטיקה.
הפסגה נמצאת 4.44 קילומטרים דרומית מזרחית להר הייבנר, 8.37 קילומטרים דרומית מערבית לפסגת גובש, 4.97 קילומטרים צפונית מערבית למצוק ספר, ו-8.92 קילומטרים צפונית מזרחית לפסגת מקפרסון.
גובהה של הפסגה 2,100 מטרים מעל פני הים, והיא מתנשאת מעל קרחון גואררו שמדרום מערב לפסגה, ומעל עמק סיקרה שממזרח לפסגה.
הפסגה נקראת על שם העיירה בלוסלאב, שבצפון-מזרח בולגריה.
פסגת ברבאו או פסגת ברבו הוא הר באזור קיקטאלוק, בטריטוריית נונאווט שבקנדה.
ההר ממוקם באי אלסמיר, בקצהו הצפוני של האי, בשטח הפארק הלאומי קוטינירפאק.
ההר ממוקם במרחק של 800 קילומטרים מהקוטב הצפוני.
גובהו של ההר 2,616 מטרים מעל פני הים, והוא מתנשא לגובה של 2,616 מטרים מעל סביבתו (ההר הוא הגבוה בהתנשאותו בנונאווט).
ההר הוא הגבוה בהרי נונאווט, ההר הוא הגבוה בהרי רכס האימפריה הבריטית, הגבוה בהרי הקורדילרה הארקטית, והגבוה בהרי צפון קנדה.
ההר ידוע במזג האוויר הסוער שעליו, ובמדרונותיו התלולים - המקשים מאוד על הטיפוס על ההר.
הר ברבאו נצפה לראשונה על ידי החוקר אדולפוס גרילי בשנת 1882, אשר ראה אותו מאגם הייזן.
עד אמצע שנות ה-30 של המאה ה-20, היחידים שהגיעו לאגם אייזן היו משלחות חקר בדרכן אל הקוטב הצפוני, שהידועה בהן היא משלחתו של רוברט פירי בשנת 1906.
שמו של ההר ניתן לו בשנת 1969, והוא נקרא על שם האנתרופולוג הקנדי ד"ר מריוס ברבאו, אשר חקר את האומות הראשונות והאינואיטים, והיה החוקר המוביל בעולם בנושאים אלה.
הראשון שטיפס על ההר היה הגאולוג הבריטי וחוקר הקרחונים ג'פרי האטרסלי-סמית', ב-7 ביוני 1967, כחלק ממשלחת חקר של חיל האוויר המלכותי, אשר העפילה לפסגת ההר ומדדה את גובהו.
ההעפלה השנייה לפסגת ההר בוצעה על ידי שמונה מטפסים אמריקאים ביוני 1982.
לאחר מכן בוצעו מספר ניסיונות להעפיל לפסגת ההר, ואולם עד שנת 2006 הצליחו להגיע לפסגת ההר שבע פעמים בלבד.
פסגת בראנישט היא פסגה מכוסה קרח בדרום מזרח רמות גרומשין, במזרח רכס סנטינל, בצפון הרי אלזוורת' שבאנטארקטיקה.
גובהה של הפסגה 2,000 מטרים מעל פני הים.
הפסגה מתנשאת מעל קרחון יאמן שמצפון לה, מעל זרם הקרח ראטפורד שממזרח לה, ומעל קרחון ויצ'ה שמדרום מערב לפסגה.
הפסגה מצויה 11.45 ק"מ צפונית-מזרחית להר וורן, 11.75 ק"מ דרומית-מזרחית להר וושבורן, ו-10.9 קילומטרים דרומית מזרחית להר מוגנסן.
הפסגה מופתה לראשונה על ידי הסקר הגאולוגי של ארצות הברית בשנת 1961.
הפסגה נקראת על שם היישוב בראנשיט שבצפון מזרח בולגריה.
פסגת ברגיסון היא הר בדרום רכס בסטיאן, בהרי אלזוורת' שבאנטארקטיקה.
לפסגה מדרונות מערביים תלולים נטולי קרח בחלקם.
הפסגה מתנשאת מעל קרחון קאראסורה שמצפון לה, קרחון נימיץ שמצפון מזרח לה, וקרחון מינסוטה העליון שמדרום מערב לה.
הפסגה ממוקמת 25 קילומטרים דרומית מערבית לנונאטאק או'ניל, 4.6 קילומטרים דרום מזרחית לפסגת פאטמוס ו-20.5 קילומטרים מערבית לפסגת לישנס שברכס סנטינל.
הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית על ידי הסקר הגאולוגי בשנת 1988.
הפסגה נקראת על שם המבצר התראקי ברגיסון שבדרום בולגריה.
פסגת גיילן היא הר בהרי סולוואי בחלקו הדרומי של האי בראבאנט שבארכיפלג פאלמר, למול חופי חצי האי האנטארקטי שבאנטארקטיקה.
הפסגה ממוקמת בצידו הדרומי של קרחון היפוקרטס, ובמרחק 6 קילומטרים ממערב למפרץ בולז.
אוכף אלוזור מפריד בין הפסגה לבין הרי סטריבוג.
הפסגה מתנשאת לגובה של 1,520 מטרים מעל פני הים.
הפסגה מופתה לראשונה על ידי המשלחת האנטארקטית הבלגית בפיקודו של אדריאן דה ז'רלאש בין השנים 1899–1897.
הפסגה מופתה בשנת 1959 מצילומי אוויר שצולמו על ידי האנטיג אירוסרוויירס בע"מ.
שמה של הפסגה ניתן לה על ידי הוועדה המייעצת לשמות אנטארקטיים של בריטניה, והיא נקראת על שם גיילן (Galen) - שמו האנגלי של הרופא הרומאי הנודע ביותר בתקופתו - קלאודיוס גלנוס, שכתב ספרים רבים בנושא רפואה, ניתוחים, ואנטומיה.
פסגת בלסנה היא פסגה מכוסה קרח בצידם הצפון - מזרחי של הרי סטריבוג באי בראבנט בארכיפלג פאלמר, שבאנטארקטיקה.
גובה הפסגה 1,300 מטרים מעל פני הים.
הפסגה מתנשאת מעל קרחון פארה שממערב ומצפון לה, ומעל קרחון לאנק שמדרום - מזרח לה.
הפסגה נמצאת 7.4 קילומטרים ממזרח להר רוקיטאנסקי, 7.15 קילומטרים מדרום לגבעת וירכו, 6.12 קילומטרים דרומית-מערבית מהר קאבזה, ו-6.95 קילומטרים צפונית-מערבית לפסגת אופיזו.
הפסגה מופתה על ידי סקרים בריטיים בשנת 1980 ובשנת 2008.
הפסגה נקראת על שם המצודה מימי הביניים בלסנה בדרום בולגריה.
פסגת בריז היא פסגה מכוסה קרח במזרח הרי האבר, בצפון האי אלכסנדר, שבאנטארקטיקה.
הפסגה מתנשאת לגובה של 1,450 מטרים מעל פני הים.
הפסגה ממוקמת 11.2 קילומטרים דרום-מזרחית להר פונטידה; 13.15 קילומטרים דרומית - דרום-מזרחת להר ניומן; 22.5 קילומטרים מערבית להר סנדרסון שבהרי רואן; ו- 17.37 קילומטרים צפונית -צפון-מערבית מפסגות לאנדרס שבהרי אוניברסיטת סופיה.
הפסגה מתנשאת מעל בקע ראשן ומעל קרחון פורמן.
הפסגה מופתה ב-8 בינואר 1988 עת צוות הסקר בראשותו של כריסטו פימפירב ובורסלאב קאמנוב (ממשלחת החקר האנטארקטית הבולגרית) ופיליפ נל ופיטר מארקיז (ממשלחת הסקר האנטארקטי הבריטי).
הפסגה נקראת על שם הכפרים הנקראים "בריז" האחד בדרום בולגריה והשני במערב בולגריה.
פסגת גלוק היא פסגה סלעית בחצי האי בטהובן, בדרום מערב האי אלכסנדר, שבאנטארקטיקה.
גובהה של הפסגה 335 מטרים מעל פני הים; והיא ההר ה-5,387 בגובהו באנטארקטיקה.
הפסגה ממוקמת בין בסיסם של כיפת בנט, וראשיתו של חצי האי שוסטקוביץ', בסמוך מצפון לקרחון אליאבייב.
הפסגה ממוקמת 12 קילומטרים דרומית - דרומית-מערבית להר בורודין.
הפסגה מופתה בהתבסס על תצלומי אוויר שצולמו על ידי משלחת החקר האנטארקטית רון בשנת 1947, המיפוי בוצע על ידי דרק סירל (Derek J.H.
הפסגה נקראת על שמו של המלחין האוסטרי כריסטוף ויליבלד גלוק; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.
פסגת דאנלופ היא פסגה בפסגות סמית', ברכס דייוויד, בהרי פראמנס, באדמת מק.
גובהה של הפסגה 1,330 מטרים מעל פני הים.
הפסגה ממוקמת 1.9 קילומטרים דרומית להר הורדן.
הפסגה מופתהו על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן, בין השנים 1936–1937.
משלחות חקר רבות של משלחת החקר האנטארקטית הלאומית של אוסטרליה חלפו בסמוך לפסגה בדרכן דרומה, לאחר שנת 1957.
שמה של הפסגה ניתן לה על ידי ועדת השמות האנטארקטיים של אוסטרליה.
הפסגה נקראות על שמו של ר.
Dunlop) שהיה פיזיקאי חוקר קרניים קוסמיות בתחנת מוסון בשנת 1959.
פסגת גווארד היא פסגה חדה ממזרח למצוק פורנייר, בהרי דסקו שעל האי רוטשילד, שבאנטארקטיקה.
גובהה של הפסגה 500 מטרים מעל פני הים; והיא ההר ה-5,118 בגובהו באנטארקטיקה.
הפסגה נסקרה ומופתה על ידי הסקר האנטארקטי הבריטי בין השנים 1975–1977.
הפסגה נקראת על שמו של ריצ'רד פ.
Goward), שהיה קצין המבצעים באונייה שוברת הקרח של משמר החופים של ארצות הברית USCGC Glacier (WAGB-4) במהלך מבצע דיפ פריז, בשנת 1969.
פסגת דאגו היא פסגה סלעית, בחוף המזרחי של ארץ גרהאם, שבאנטארקטיקה.
הפסגה ממוקמת לאורך הצד הצפוני של שפכו של קרחון פלאסק; 9 קילומטרים מערבית - דרום-מערבית מנקודת טשטגו.
גובהה של הפסגה 905 מטרים מעל פני הים.
הפסגה נסקרה וצולמה בחלקה בשנת 1947 על ידי סקר שטחי חסות איי פוקלנד.
הקרחון נקרא על שמו של דאגו - דמות מ"מובי דיק" - ספרו של הרמן מלוויל.
מטיל צלצל באונייה "פקווד" בספר.
פסגת גבריאל או פסגת גייבריאל היא פסגה בהרי אריסטוטל, בחוף אוסקר השני, בצד המזרחי של ארץ גרהאם, שבאנטארקטיקה.
גובהה של הפסגה 1,200 מטרים מעל פני הים.
הפסגה ממוקמת במפגש בין קרחון ג'רובאם וקרחון סטארבק.
שמה של הפסגה ניתן לה בשנת 1956 על ידי הוועדה המייעצת לשמות אנטארקטיים של בריטניה.
הפסגה נקראת על שם "גבריאל" - דמות מ"מובי דיק" - איש צוות בספינה "ירובעם", בספרו של הרמן מלוויל.
פסגת גריזלי היא הפסגה דרומית מערבית של הר זאנוק בהרי גות'יק בהרי המלכה מוד שבאנטארקטיקה.
גובהה של הפסגה 2,200 מטרים מעל פני הים.
שמה של הפסגה הוא תיאורי - סלעי הגרניט של הפסגה התבלו מאוד והם נראים כמו זיפים או צריחים קטנים, מזכירים פרווה של דוב גריזלי.
פסגת גולד היא פסגה בחלק הדרומי של הרי רוקפלר, בחצי האי אדוארד השביעי, בארץ מרי בירד, שבאנטארקטיקה.
הפסגה שוכנת 2 קילומטרים צפונית לפסגת טננט.
הפסגה התגלתה על ידי משלחת ריצ'רד בירד לחקר אנטארקטיקה בשנת 1929.
שמה של הפסגה ניתן לה על ידי ריצ'רד בירד.
הפסגה נקראת על שמו של צ'ארלס ("צ'יפס") גולד (Charles ("Chips") Gould) - שהיה נגר המשלחת.
פסגת בראון היא הר געש שכבתי בקצה הצפוני של האי סטורג', באיי באלני, שבאנטארקטיקה.
גובהו של ההר 1,705 מטרים מעל פני הים.
ההר הוא הנקודה הגבוהה ביותר באיים.
הפסגה התגלתה בפברואר 1839 על ידי ג'ון באלני.
באלני נתן לפסגה את שמה הנוכחי בשנת 1839.
באלני קרא לפסגה על שמו של וו.
Brown), סוחר אשר נתן את החסות הכספית למשלחת אנדרבי.
בשנת 1841, ראה קפטן ג'יימס קלארק רוס את הפסגה, וקרא לה "פסגת ראסל" (Russell Peak), וזאת מאחר שלא ידע על השם שנתן לה באלני.
מכון הסמית'סוניאן סובר (בהתבסס על תצלוני לוויין של האזור), כי ההר התפרץ לאחרונה ב-12 ביוני 2001.
פסגת בריידאבליק היא פסגה באי באפין, בהרי הקורדילרה הארקטית, בטריטוריית נונאווט שבקנדה.
גובהה של הפסגה 1,650 מטרים מעל פני הים; ההר מתנשא לגובה של 403 מטרים מעל סביבתו.
הפסגה ממוקמת 51 קילומטרים צפונית - מזרחית לכפר פאנגנירונג.
בדומה להר אודין והר בלדר, הר אסגארד ופסגות אחרות בקורדילרה הארקטית, מקור שמה של פסגת בריידאבליק במיתולוגיה הנורדית.
הפסגה נקראת על שם בריידאבליק, ביתו של בלדר במיתולוגיה זו.
פסגת דאנטה הוא סרט אסונות אמריקאי משנת 1997, בבימויו של רוג'ר דונלדסון ובכיכובם של פירס ברוסנן, לינדה המילטון ואליזבת הופמן.
הסרט יצא ב-7 בפברואר בהפקת "סרטי יוניברסל".
בשנת 1993 הגאולוג-וולקנולוג הארי המילטון (ברוסנן) מאבד את אהובתו בהתפרצות הר געש בקולומביה.
בהווה, הארי נשלח על ידי הבוס שלו, דר' פול דרייפוס לחקור אירועים גאולוגיים מוזרים בעיירה שלווה בשם פסגת דאנטה הנמצאת למרגלות הר געש רדום זה 7000 שנה.
כשהוא מלווה בראשת העיר רייצ'ל וונדו הוא מגיע לאגם שלוו שלחופו גרה חמותה של רייצ'ל, רות, ומגלה שם עצים מתים, וה-pH של המים יורד עד 3.48. יחד עם ילדיה של רייצ'ל הם עולים למעיינות החמים ומגלים גופות של זוג מתרחצים שהתבשלו למוות ועם כוויות קורוזיה.
הארי קורא לאספת עירייה ומתריע, אבל פול מגיע ומרגיע שהסכנה קלושה.
לאחר כשבוע ללא תוצאות ברורות הארי והצוות שלו מתכוון לעזוב אבל הארי מגלה שהמים במאגר הפכו לגופריתיים, סימן ברור להתפרצות קרבה.
הוא קורא לאספת תושבים כשבעיצומה מתחילה פעילות וולקנית מההר.
גרהם ולורן, הילדים של רייצ'ל, נוהגים את הרכב המשפחתי להר כדי להציל את הסבתא והארי ורייצ'ל נוהגים בעקבותיהם.
בדרך עצים מתמוטטים מאחוריהם וחוסמים את הכביש.
כשהם מגיעים לרות לבה זורמת ממיסה את הרכבים והם נכנסים לסירת מנוע ומתחילים לשוט באגם.
בדרך הם מגלים שכל הדגים באגם מתים ומים מתחילים לחלחל ולהמיס את הסירה: האפר הגופרתי הפך את האגם לחומצי מאוד.
בחצי הדרך מדחף המנוע מאוכל לגמרי והם נתקעים.
הארי מנסה לחתור עם המעיל שלו אבל לא זז מספיק מהר.
רות קופצת למים החומציים ודוחפת את הסירה לרציף ועולה ליבשה מלאה כוויות קורוזיה.
כולם עולם ליבשה שניות לפני שרציף העץ והסירה מתמוטטים.
צוות הוולקנולוגים מצליח לברוח מהעיר אבל פול נלכד בשיטפון וטובע.
הארי ורייצ'ל מגיעים לביתן המחקר והארי לוקח משם מכשיר איתור שנאס"א שלחו להם.
ביודעו שנותרו שניות ספורות הוא מסיע את רכב ה-4X4 של הריינג'רים לתוך מכרה נטוש וזה מתמוטט מאחריהם.
ההר מתפרץ ומכסה את כל האזור באפר.
הארי מצליח לשלוח אות במכשיר והם מחולצים.
פסגת גמבקורטה היא פסגה ברכס נפטון, בהרי פנסקולה בארץ המלכה אליזבת שבאנטארקטיקה.
גובהה של הפסגה 1,840 מעל פני הים.
הפסגה ממוקמת 7 קילומטרים ממזרח להר קשק.
ההר נקרא בשם זה, על שמו של קפטן פרנסיס מ.
Gambacorta), שהיה רב החובל של אוניית צי ארצות הברית ויאנדוט (USS Wyandot), אשר, בתחילת השנה הגיאופיזית הבינלאומית הביאה את הצוות שבנה את תחנת אלזוורת', ואת הציוד הנדרש.
פריקת הציוד באתר התחנה, על מדף הקרח פילכנר, החלה ב־29 בינואר 1957.
פסגת ג'ונסטון היא פסגה חדה בארץ אנדרבי, שבאנטארקטיקה.
הפסגה ממוקמת 13 קילומטרים מצפון להר מאר; ו-20 קילומטרים מצפון-מערב לפסגת דאגלס.
גובהה של הפסגה 733 מטרים מעל פני הים; פסגת ג'ונסטון היא ההר ה-4,683 בגובהו באנטארקטיקה.
הפסגה התגלתה בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה, בפיקודו של דאגלס מוסון.
מוסון נתן לפסגה את שמה.
מוסון קרא לפסגה על שמו של פרופסור תומאס הארווי ג'ונסטון (Thomas Harvey Johnston), שהיה הביולוג הראשי של משלחת החקר.
פסגת ג'ייקובס היא פסגה, ברכס בריטניה, בארץ אואטס, שבאנטארקטיקה.
גובהה של הפסגה 2,040 מטרים מעל פני הים; והיא הפסגה ה-1,590 בגובהה באנטארקטיקה.
הפסגה מתנשאת בקצה הצפוני של הרכס, לגדתו המערבית של קרחון ראגוצקי.
הפסגה נקראת על שמו של ג'ון ד.
Jacobs), שהיה אחראי תחלופה (exchange observer) מטעם ארצות הברית, בתחנת ווסטוק בשנת 1964.
פסגת דבנהאם או הר דבנהאם היא פסגה בהרי סקוט, בארץ אנדרבי שבמזרח אנטארקטיקה.
הפסגה ממוקמת מדרום למפרץ אמונדסן.
הפסגה ממוקמת 11 קילומטרים ממזרח להר קרונוס.
גובהה של הפסגה 1,140 מטרים מעל פני הים; פסגת דבנהאם היא ההר ה-3,766 בגובהו באנטארקטיקה.
הפסגה התגלתה ב-13 או ב-14 בינואר 1930, על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון.
המיקום המדויק של הפסגה התגלה על ידי משלחות החקר הלאומית האוסטרלית לאנטארקטיקה, אשר חקרה את אנטארקטיקה בין השנים 1954–1958.
משלחת החקר הבריטית, אוסטרלית וניו זילנדית לאנטארקטיקה נתנה לפסגה את שמה.
הפסגה נקראת על שמו של פרנק דבנהאם.
פסגת גידינגס היא פסגה ברכס אתוס, בהרי הנסיך צ'ארלס, באדמת מק.
הפסגה ממוקמת בסמוך ממערב להר בשרווייז.
גובהה של הפסגה 1808 מטרים מעל פני הים; הפסגה היא ההר ה-2,140 בגובהו באנטארקטיקה.
הפסגה מופתה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.
שמה של הפסגה ניתן לה על יד ועדת השמות האנטארקטיים של אוסטרליה.
הפסגה נקראת על שמו של אלברט גידינגס (A.
Giddings), שהיה טבח, בתחנת וילקס, בשנת 1959.
פסגת דארטמות' היא פסגה גבוהה ברכס בריטניה, בארץ אואטס, שבאנטארקטיקה.
הפסגה ממוקמת 5.2 קילומטרים מזרחית - צפון-מזרחית מהר מקלינטוק.
גובהה של הפסגה 3,320 מטרים מעל פני הים; והיא הפסגה ה-135 בגובהה באנטארקטיקה.
רכס בריטניה נקרא על שם הספינה אה"מ בריטניה - כלי אימונים של המכללה הימית המלכותית בריטניה; שמה של הפסגה ניתן באותו הקשר - והיא נקראת על שם נמל דארטמות', במחוז דבון שבאנגליה.
בין השנים 1863–1905, צוערי הצי המלכותי הבריטי (ובהם קצינים שהשתתפו במשלחת החקר הלאומית הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904, בפיקודו של רוברט פלקון סקוט) התאמנו באה"מ בריטניה, אשר עגנה באותה עת בנמל דארטמות'.
פסגת דאבלפינגר היא פסגה באזור חוף סקוט של ארץ ויקטוריה, שבאנטארקטיקה.
הפסגה ממוקמת 7 קילומטרים מנמל גרניט.
הפסגה ממוקמת בסמוך צפונית - מזרחית להר מרסטון.
פני ההר במדרונותיו המזרחיים הם שתי שכבות סלע כהות, אשר מפריד ביניהן בקע (נקיק סלע) מלא שלג.
שמה של הפסגה ניתן לה על ידי המשלחת הבריטית לחקר אנטארקטיקה (משלחת טרה נובה), אשר חקרה את אנטארקטיקה בין השנים 1910–1913.
בשל הבקע הלבן בין שתי שכבות סלע כהות, המדרון המזרחי של ההר מזכיר שתי אצבעות צמודות.
פסגת גיגן היא פסגה ברמת ארול, בחצי האי טריניטי, שבחצי האי האנטארקטי, בארץ גרהאם שבאנטארקטיקה.
גובהה של הפסגה 1,092 מטרים מעל פני הים.
הפסגה ממוקמת מדרום למעבר בנץ.
הפסגה מתנשאת מעל קרחון ראסל המזרחי, הממוקם מדרום וממערב לה; ומעל הדום הקרח קונוט שממזרח לה.
פסגת גיגן ממוקמת 14.39 קילומטרים דרומית- מזרחית מהר איגנאטייב; 7.97 קילומטרים צפונית - צפון-מזרחית מהר דיימלר; ו-6.67 קלומטרים מערבית - צפון-מערבית מנונאטאק פנהרד.
הפסגה מופתה על ידי סקר גרמני-בריטי בשנת 1996.
הפסגה נקראת על שם היישוב גיגן שבצפון בולגריה.
השם אומץ רשמית ב-3 ביוני 2010.
פסגת גודווין היא פסגה ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.
הפסגה ממוקמת 6 קילומטרים צפונית מזרחית מהר בולטון.
גובהה של הפסגה 2,770 מטרים מעל פני הים; פסגת גודווין היא ההר ה-468 בגובהו באנטארקטיקה.
הפסגה מצויה ממערב למסת האוורת'.
רכס ויסקונסין (ובו גם פסגת גודווין) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
הפסגה נקראת על שם אדמונד אי.
Goodwin), שהיה דובר (Public Affairs Officer) כוח התמיכה הימי של צי ארצות הברית (U.S.
Naval Support Force) במסגרת מבצע דיפ פריז לחקר אנטארקטיקה בשנים 1965 ו- 1966.
פסגת ברנום היא פסגה באזור חוף דופק של שטח חסות רוס שבאנטארקטיקה.
הפסגה מתנשאת מעל הקצה המזרחי של מצוק סלעי מכוסה שלג, בסמוך למוצאו של קרחון ליב, בסמוך מדרום לשפכו של קרחון לאוורן.
גובהה של פסגת ברנום 2,940 מטרים מעל פני הים; והיא הפסגה ה-272 בגובהה באנטארקטיקה.
הפסגה התגלתה מהאוויר על ידי אדמירל אחורי ריצ'רד בירד במהלך טיסת המשלחת האנטארקטית של בירד לקוטב הדרומי שנערכה בנובמבר 1929.
הפסגה נקראת על שמו של ג'יי.
Barnum), המוציא לאור של עיתון הפוסט-סטנדרד (The Post-Standard), שיצא לאור בעיר סירקיוז, במדינת ניו יורק, שבארצות הברית.
פסגת בסטיל או פסגת באסטיל היא הר באי באפין, בטריטוריית נונאווט שבקנדה.
ההר ממוקם 74 קילומטרים מצפון לכפר פאנגניקטוק, אף הוא באי באפין.
גובהו של ההר 1,733 מטרים מעל פני הים.
פסגת בסטיל היא ההר ה-73 בגובהו בנונאווט, וה-6,784 בגובהו בקנדה.
ההר הוא חלק מרכס הרי באפין (המהווים חלק מרכסי הקורדילרה הארקטית).
פסגת בלנדל או פסגת בלאנדל היא פסגה סלעית הממוקמת בחצי האי סטורנס, שלחוף מפרץ פרידז באזור חוף אינגריד כריסטנסן, בארץ הנסיכה אליזבת, שבאנטארקטיקה.
גובהה של פסגת בלנדל הוא 160 מטרים מעל פני הים
פסגת בלנדל, היא הפסגה הגבוהה ביותר בחצי האי.
חצי האי ובכללו גם הפסגה מופו לראשונה על ידי קרטוגרפים נורווגים בהתבסס על תצלומי אוויר שצולמו על ידי משלחת לארס כריסטנסן, אשר חקרה את אנטארקטיקה בעונת המחקר (הקיץ האנטארקטי) 1936 – 1937}.
הפסגה נקראת על שמו של א.
Blundell), שהיה מפעיל רדיו בתחנת מוסון, בשנת 1968, ושסייע למשלחת החקר האנטארקטית הלאומית של אוסטרליה לבצע במדידות טלורומטר מפסגת בלנדל אל גבעות ריינבולט בשנת 1968.
פסגת גלס היא פסגה ברכס מילן, באזור חוף פנל של ארץ ויקטוריה שבאנטארקטיקה.
הפסגה ממוקמת 4 קילומטרים מערבית - דרום-מערבית מפסגת סירק.
גובהה של הפסגה 2,630 מטרים מעל פני הים, פסגת גלס היא הפסגה ה-496 בגובהה באנטארקטיקה.
הפסגה מופתה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.
הפסגה נקראת על שמו של אלמר א.
Gless), שהיה ביולוג בתחנת כף האלט במהלך עונות הקיץ האנטארקטי בשנים 1965, 1966, 1967 ו-1968.
פסגת גובש היא פסגה בגבעות פלאוורז, ברכס סנטינל בהרי אלזוורת', בארץ אלזוורת' שבאנטארקטיקה.
גובהה של הפסגה 1,407 מטרים מעל פני הים.
פסגת גובש מתנשאת מעל זרם הקרח ראטפורד שממזרח לפסגה;
פסגת גובש מתנשאת מעל עמק סיקרה שממערב לפסגה.
פסגת גובש ממוקמת 11.29 קילומטרים צפון-מזרחית מהר האבנר;
פסגת גובש ממוקמת 13.95 קילומטרים דרומית - דרום-מזרחית מפסגת דיקי;
פסגת גובש ממוקמת 13.4 קילומטרים צפונית-מערבית ממצוק באטיל;
פסגת גובש ממוקמת 8.31 קילומטרים צפונית-מזרחית ממצוק טיילור.
הפסגה מופתה לראשונה על ידי סוקרים אמריקאים בשנת 1961; המיפוי עודכן בשנת 1988.
הפסגה נקראת על שם היישוב גובש במערב בולגריה.
פסגת בליזארד או פסגת בליזרד היא הפסגה הגבוהה ביותר בהרי מרשל, שברכס המלכה אלכסנדרה.
הפסגה ממוקמת באזור חוף שקלטון של שטח חסות רוס שבאנטארקטיקה.
גובהה של פסגת בליזארד 3,375 מטרים מעל פני הים.
פסגת בליזארד ממוקמת 3.7 קילומטרים דרומית-מזרחית מרמת בליזארד; מעבר הרים מפריד בין פסגת בליזארד לבין רמת בליזארד.
פסגת בליזארד ממוקמת 7.4 קילומטרים צפונית-מערבית מהר מרשל.
פסגת לינדזי ממוקמת 7.4 קילומטרים מערבית - צפון-מערבית מפסגת בליזארד.
שמו של ההר ניתן לו על ידי קבוצת המחקר הצפונית של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) שבשנים 1961 - 1962.
סופת שלגים עזה (בליזארד) עצרו את משלחת הסקר מלהתקדם אל הפסגה במשך מספר ימים.
פסגת גרניט או פסגת גראנייט היא הפסגה הגבוהה ביותר במדינת מונטנה שבארצות הברית.
גובהה של פסגת גרניט 3,904 מטרים מעל פני הים, הפסגה היא הגבוהה במונטנה, והעשירית בגובהה בארצות הברית.
פסגת גרניט ממוקמת בשטח אזור הפרא אבסארוקה-ברטות', בסמוך לגבול בין מחוז סטילווטר לבין מחוז קרבון.
הפסגה ממוקמת 16 קילומטרים מצפון לגבול של מדינת מונטנה עם מדינת ויומינג.
פסגת הגרניט נחשבת לעיתים קרובות לנקודת השנייה הקשה ביותר לטפס אחרי פסגת הר דנאלי שבאלסקה, הן מסיבות טכניות, והן בשל מזג אוויר גרוע וכן בשל קשיים במציאת מסלול.
כיום, למטפסי הרים לוקח יומיים-שלושה בעלייה לפסגה, והם עוצרים בהר קפאון-עד-מוות, אם כי כמה מטפסים בוחרים לעלות לפסגה ביום אחד.
ההעפלה הראשונה לפסגת ההר בוצעה ב-29 באוגוסט 1923 על ידי אלרס קוך (Elers Koch), ג'יימס סי ווית'אם (James C.
Ferguson), הם הצליחו להעפיל לפסגה לאחר מספר ניסיונות כושלים של קבוצות מטפסים אחרות.
פסגת גרניט הייתה נקודת השיא האחרונה במונטנה שטרם הגיעו לפסגתה.
פסגת ג'ונג איל (בקוריאנית: 정일봉) היא אחת מפסגות הר סובאק, מדרום־מזרח להר פאקטו.
גובהה של הפסגה הוא 1,798 מטרים.
היא ממוקמת ליד חופו של נחל סובאק, במחוז סאמג'יון, מחוז ריאנגגאנג, קוריאה הצפונית.
הסלעים העיקריים של הפסגה הם טרכיט, ריוליט ובזלת.
הסלע הדרומי הוא מצוק בגובה של 100 מטרים, למרגלות המצוק בשיפוע של 30-35° יש שכבה עבה של דרדרת, המחוברת לאדמה של עמק נחל סובאק.
הסלע הצפוני השטוח מחובר לפסגת סאג'ה.
הסלע המזרחי תלול יותר מהמערבי.
בפסגת ג'ונג איל, המוקפת ביער עבות, גדלים למעלה מ-300 מיני צמחים, כולל 16 מיני עצים ו-40 מיני שיחים.
סביב הפסגה צומחים אשוח מנצ'ורי, אשוחית ג'זו ואולגן, וכן אזליה מלכותית, רודודנדרון מוקרונולטום ורוואן יפנית במדרון הדרומי.
בשנים 1930–1940 התקיים למרגלות הפסגה מחנה סודי של לוחמי גרילה אנטי-יפניים תחת שליטת הכוחות המזוינים העממיים של קוריאה הצפונית.
לפי ההיסטוריוגרפיה הרשמית של צפון קוריאה, קים ג'ונג איל נולד במחנה הזה.
ב-1988 שונה שמה של הפסגה לכבודו.
בשטח המחנה לשעבר הוקם "אתר היסטורי מהפכני".
על הסלע הדרומי נבנו שלושה לוחות גרניט עם שם הפסגה, חצובים באותיות אדומות.
בשנת 1992, לרגל יום השנה ה-50 של קים ג'ונג איל, הוצב ליד המחנה לוח זיכרון עם אודת ברכה "לכוכב הזוהר" מאת קים איל סונג.
פסגת ג'ונג איל היא אחד האתרים החשובים ביותר של הר פאקטו.
מאז 1988, 200,000 צפון קוריאנים ביקרו בפסגה מדי שנה "כדי לשיר את שבועת הנאמנות לקים ג'ונג איל".
יש הרבה יצירות ספרותיות בצפון קוריאה העוסקות בפסגת ג'ונג איל.
כמו כן, הולחנו שירים רבים על הפסגה.
או יונג ג'ה כתב על הפסגה בפרק השישי של "בני העם" (1991).
"הו, פסגת ג'ונג איל" מאת צ'ון ביונג גו (1989) ו"רעם על פסגת ג'ונג איל" מאת אן ג'ונג-הו.
יצירות אלה מוקדשות לגדולתו של ההר.
ההרכב האלקטרוני של פוצ'ונבו הוציא גם את השיר "סופת שלג על פסגת ג'ונג איל" ב-1998.
פסגת בּרוֹד (ב: ཕ༹ལ་ཆན་གངས་རི་།, בסינית מסורתית: 布洛阿特峰, באורדו: بروڈ پیک) היא אחת הפסגות בגובה שמונת אלפים, הממוקמת ברכס קרקוראם המשתרע בפרובינציית גילגיט-בלטיסטן בפקיסטן ומחוז שינג'יאנג בסין.
הפסגה מגיעה לגובה 8,047 מטרים מעל פני הים והיא הפסגה ה-12 בגובהה בעולם.
העלייה הראשונה להר זה הייתה ביוני 1957, על ידי ארבעה מטפסי הרים מאוסטריה.
פסגת ברוד היא חלק מרכס הממוקם בהרי קרקוראם, על גבול פקיסטן וסין, כ-8 קילומטרים מ-K2 – ההר השני בגובהו בעולם.
שם הפסגה ניתן לה ב-1892 על ידי החוקר הבריטי Martin Conway.
השם מתאר את מאפייניה הפיזיים של הפסגה, המשתרעת על פני יותר מ-1.5 קילומטרים מ-1.5 קילומטרים ומכאן שמה: "פסגה רחבה" ("Broad Peak"), שם שהוא "שאל" מהפסגה הרחבה, Breithorn, בשווייץ .
הטיפוס הראשון לפסגת ברוד הושלם בין ה-8 ל-9 ביוני 1957 על ידי ארבעה מטפסי הרים אוסטרים, ללא הסתייעות בחמצן, וללא תמיכה לוגיסטית, כולל סבלים.
ביולי 2007, צוות טיפוס הרים אוסטרי טיפס על פסגת ברוד וחילץ את גופתו של מטפס שמת בהר שנה קודם לכן, בגובה של מעל 8,000 מטרים.
בשנת 2008, הגיעה מטפסת ההרים הצרפתייה , לבדה, אל פסגת ברוד, לאחר 16 ימי טיפוס, ללא סיוע של חמצן.
בקיץ 2012, חמישה מטפסים סלובנים טיפסו על פסגת ההר ללא חמצן וללא סבלים.
הם הקימו מסלול בשלג העמוק ממחנה 4 לפסגה, ששימש שבעה מטפסים נוספים ממשלחות אחרות.
כולם התכנסו בפסגה ב-31 ביולי 2012.
ב-5 במרץ 2013, ארבעה מטפסי הרים פולנים עלו לראשונה על פסגת ההר בחורף, ללא חמצן.
במהלך הירידה, שניים מהם לא הגיעו למחנה 4 בגובה 7,400 מ') והוכרזו מתים.
ביולי 2013, קבוצה של חמישה מטפסים איראנים ניסתה לטפס דרך מסלול חדש מהצד הדרום-מערבי.
שלושה מהם עלו בהצלחה, אך במהלך הירידה הם אבדו והוכרזו כמתים.
ב-23 ביולי 2016, ריחף הצרפתי Antoine Girard עם מצנח רחיפה מעל פסגת ברוד.
הייתה זו הפעם הראשונה שמצנח רחיפה טס מעל פסגה בגובה 8,000 מטר.
ב-14 ביולי 2019, Shehroze Kashif, פקיסטני בן 17, היה למטפס הצעיר ביותר שהגיע אי פעם לפסגה זו.
פסגת הפחד הוא מותחן פסיכולוגי אמריקאי בבימויו של מרטין סקורסזה ובכיכובם של רוברט דה נירו, ניק נולטי, ג'סיקה לאנג וג'ולייט לואיס.
הסרט, שיצא למסכים ב-1991, הוא רימייק לסרט בעל שם זהה משנת 1962, שהיה עיבוד לספרו של ג'ון מקדונלד, The Executioners.
חלק מכוכבי הסרט הראשון מופיעים בסרט החדש בתפקידים משניים: גרגורי פק, רוברט מיצ'ם ומרטין בלסם.
רוברט דה נירו וג'ולייט לואיס היו מועמדים לפרס אוסקר ולפרס גלובוס הזהב על משחקם בסרט זה.
הסרט מגולל את סיפורו של סם באודן (ניק נולטי), עורך דין במשרד פרטי בעיירה ניו אסקס שבמדינת צפון קרוליינה, ושל עבריין שעליו הגן במשפט בזמן עבודתו הקודמת כסנגור ציבורי באטלנטה; העבריין, מקס קיידי (רוברט דה נירו), נשפט אז באשמת אונס ותקיפה.
באודן, שהיה מזועזע מהאלימות שהפגין קיידי כלפי קורבנו, הסתיר ממנו ומבית המשפט עדות כתובה על היותה של המותקפת פרוצה, תוך ניצול העובדה שקיידי היה אנאלפבית; חשיפת אופייה של הקורבן יכול היה להטות את תוצאת המשפט לטובת הנאשם, אך באודן מעל בתפקידו והאנס נידון לארבע עשרה שנות מאסר.
אחרי שקיידי משתחרר מבית הכלא, הוא מתגלה לבאודן לסירוגין, עד שהם מנהלים "שיחת היכרות"; במהלכה, האסיר המשוחרר מציג את עצמו ורומז לבאודן על העדות המוסתרת שבדו"ח, אליו התוודע בכלא כשלמד קרוא וכתוב.
קיידי מתחיל להיטפל למשפחתו של עורך הדין, שכוללת את אשתו ליי (ג'סיקה לאנג) ואת בתו המתבגרת דניאל (ג'ולייט לואיס).
הכלב המשפחתי בן הורעל באופן מסתורי; קיידי אף נצפה עומד מחוץ לגדר בית משפחת באודן לא פעם, מה שגורם לעורך הדין לשקול את האפשרות לפנות למשטרה.
קיידי פוגש בבר מקומי את לורי דייוויס (לנה דאגלס), עמיתתו של סם באודן, שייתכן וגם ניהלה איתו רומן; קיידי ודייוויס מקיימים יחסי מין בביתה.
בהמשך, קיידי אוזק את ידיה של דייוויס, שסבורה שמדובר במשחק, אך הוא אונס אותה באכזריות.
היא מסרבת להתלונן במשטרה נגד קיידי; גם הפצרותיו של באודן לא משנות את דעתה, כי אינה מוכנה נפשית לעמוד בחקירות הסנגוריה - מנת חלקן של קורבנות תקיפה מינית בבית המשפט, דבר שכעורכת דין העוסקת בנושא היא מודעת אליו היטב.
נסיונותיו של באודן לפנות למפקד המשטרה המקומית, אלגרט (רוברט מיצ'ם) כדי שיפעל כנגד קיידי, נכשלים - למרות רצונו של אלגרט לעזור לבאודן, מתברר שקיידי זהיר ואינו מבצע כל מעשה העובר את הגבול הפלילי ויכול להוות עילה למעצר.
באודן פונה לבלש פרטי בשם קלוד קרסק (ג'ו דון בייקר) ומבקש ממנו לעקוב אחר קיידי כדי לתפוס אותו עובר על החוק.
קיידי מעמיד פנים שהוא מורה לתיאטרון ומצליח להתנשק עם בתו המתבגרת של עורך הדין.
באודן מפתיע את קיידי במסעדה מקומית - מגיח לפניו ומזהיר אותו מלהתקרב למשפחתו.
קיידי מקליט את השיחה בחשאי באמצעות מקלט שהצמיד אל תחתית השולחן.
בעצתו של קרסק, באודן שוכר שלושה בריונים פורעי חוק, כדי שאלה יתקפו את קיידי; באודן צופה בתקיפה ממקום מסתור, ונחרד לראות כיצד קיידי גובר על הבריונים ומכה אותם.
קיידי, נוטף דם, שומע רחש מכיוונו של באודן ומתחיל להתקרב אליו, בעודו פונה אליו בדיבור בלתי-מובן ומטיל אימה, שמתובל בציטוטים תנ"כיים.
לבסוף, הוא נמנע במפתיע מלהתעמת עם באודן ועוזב את המקום.
הוא משתמש בקלטת שבה מוקלט באודן מאיים עליו ובהצגת הפצעים שספג, כדי להרחיק מעליו את עורך הדין בצו בית-משפט.
בנוסף, פרקליטו החדש של קיידי (גרגורי פק) פועל למען שלילת רישיון עריכת הדין של באודן על סמך קלטת האיומים.
השימוע בעניין שלילת הרישיון אמור להיערך מחוץ לעיירת מגוריו של באודן.
הבלש קרסק מציע לו לביים עזיבה מוקדמת של הבית, כדי לפתות את קיידי להתגנב פנימה ואז להרוג אותו מתוך הגנה עצמית; באודן אכן מודיע למשפחתו שעליו לעזוב למספר ימים, אך חוזר בהיחבא ואורב לקיידי יחד עם קרסק.
קיידי מצליח להתגנב ללא ידיעתם ורוצח את קרסק במטבח כשהוא מחופש למשרתת המשפחה - גרסיילה; קיידי בורח, ואילו בני המשפחה מגלים את גופותיהם של קרסק ושל המשרתת.
מבועתים, הם ממהרים לרכב המשפחה ונוסעים לבית הסירה שלהם, שעוגנת בצפון המדינה.
קיידי מגיע אל מקום המסתור יחד עם בני המשפחה, כשהוא קושר את עצמו אל תחתית הרכב שלהם.
באותו לילה הוא תוקף את המשפחה - מכה וקושר את עורך הדין באודן ומתכוון לאנוס את אשתו ואת בתו לנגד עיניו.
כאשר האם מציעה את עצמה במקום הבת, הנערה מתיזה נפט על קיידי, בעת שהוא מצית את הסיגר שלו; כאשר האש אוחזת בו, התוקף נאלץ לקפוץ למי הנהר הסוערים, אך מצליח להיאחז בחבל הקשור לסירה ולטפס חזרה לסיפון.
מי הנהר גועשים עקב סופת רעמים, וקיידי, ששב לסירה, נאבק שנית עם באודן.
הוא גובר עליו ועורך לו "משפט", שבמהלכו הוא מכריח את עורך הדין להודות בהסתרת העדות שיכלה להביא לזיכויו במשפט האונס.
למרות ההודאה, באודן מדגיש שאינו מתחרט על מה שעשה, שכן עיסוקה של הנאנסת לא הצדיק את התאכזרותו של קיידי כלפיה.
קיידי מסתער על באודן בזעם ועומד לרצוח אותו, אך מועד כאשר הסירה מיטלטלת במים הסוערים; באודן מנצל את ההזדמנות כדי להטות את כף המאבק לטובתו, בעוד אשתו מנווטת את הסירה אל הגדה; בהמשך, באודן מצליח לשים את ידיו על האזיקים של קיידי ולאזוק בהם את התוקף לצינור שבסירה.
כאשר הסירה מתרסקת על שרטון, הקרב נמשך על החוף.
באודן כמעט ומצליח לרוצץ את ראשו של קיידי באבן, אך קיידי נסחף בנחשול מים בעודו צורח בטירוף.
אחר-כך, באודן צופה בקיידי הפצוע והמותש שוקע במים יחד עם חלק הסירה אליו הוא אזוק.
באודן רוחץ את ידיו המגואלות בדם בנהר, ומצטרף אל אשתו ובתו.
רוברט דה נירו - מקס קיידי
ניק נולטי - סם בודן
ג'סיקה לאנג - ליי בודן
ג'ולייט לואיס - דניאל בודן
כוכבי הגרסה הקודמת של הסרט מופיעים בתפקידים משניים.
גרגורי פק, ששיחק בגרסה המקורית את באודן, מופיע בגרסה החדשה כפרקליטו של קיידי.
זה היה תפקידו האחרון של פק בקולנוע.
רוברט מיצ'ם, ששיחק בסרט המקורי את קיידי, משחק בגרסה החדשה את מפקד המשטרה אלגרט.
גם מרטין בלזם, ששיחק בגרסה המקורית את מפקד המשטרה דאטון - בן דמותו של אלגרט מהגרסה החדשה - משחק בגרסה החדשה, בתפקיד השופט בדיון על צו ההרחקה שמוציא קיידי כנגד באודן.
פסגת המילניום שהתקיימה בתחילת חודש ספטמבר 2000, הייתה כינוס גדול של מנהיגי העולם אליו הגיעו יותר מ-150 ראשי מדינות: מלכים, נשיאים, ראשי ממשלה וגנרלים, עובדה שמציבה את האירוע כאחד הכינוסים הגדולים ביותר של מנהיגים בהיסטוריה.
ראשי המדינות והממשלות, התאספו במטה ארגון האומות המאוחדות בניו יורק, כשמטרתם המוצהרת הייתה לקדם את העקרונות אשר מושתתים על עקרונות צדק, שיוון, ושותפות גלובלית.
בכינוס זה אימצה הפסגה את הצהרת המילניום של האו"ם, הנסמך על הרעיון כי האו"ם הוא בית משותף הכרחי של המשפחה האנושית, שדרכו מבקשים לממש שאיפות אוניברסליות של האנושות כולה.
ההצהרה הוצגה כסדרת מטרות מוגבלות בזמן, עם תאריך יעד של 2015, אשר כונו: "יעדי הפיתוח של המילניום".
יעדי הפיתוח של המילניום (MDGs) הוצבו במטרה לקדם ולספק זכויות אדם אדם בסיסיות הנוגעות בחינוך, בריאות, ביטחון, ומחסה.
האו"ם הציב לעצמו להילחם בעוני, רעב, מחלות, תוך קידום שוויון בין המינים, וחינוך לקיימות סביבתית.
על פי הדו"ח לפיתוח האנושות שפרסם האו"ם, הכנסת המאיון העליון בעולם - כ-60 מיליון בני אדם - שווה לזו של יותר מכ-5.3 מיליארד בני אדם הנמנים עם העשירונים התחתונים, הדו"ח הוסיף שפער ההכנסה בין המדינות העשירות למדינות העניות ביותר באפריקה שמדרום לסהרה התרחב בשנים האחרונות.
הוא גם הצביע על ירידה בפער בין מספר מדינות מתפתחות, הכוללות את הודו וסין, למדינות העשירות ביותר.
גם הפערים בתוך המדינות עצמן הם אדירים.
על פי דו"ח האו"ם, 8 שנים אחרי סיום משטר האפרטהייד, רק ברזיל עולה על דרום-אפריקה בפער בחלוקת ההכנסות.
מזכ"ל האו"ם באן קי-מון הצהיר "מיגור העוני הקיצוני ממשיך להיות אחד האתגרים העיקריים של הזמן שלנו, הוא החשש העיקרי של הקהילה הבינלאומית.
סיום בנגע זה ידרוש מאמץ משותף של כל ממשלות, ארגוני החברה האזרחית והמגזר הפרטי, במסגרת.
שותפות גלובלית חזקה ויעילה יותר לפיתוח מטרות המילניום לפיתוח יעדים, שבאמצעותו התקדמות לצמצום העוני הכנסה, רעב, מחלות, חוסר קורת גג הדרה נאותה - תוך קידום שוויון בין המינים, בריאות, חינוך לקיימות סביבתית - ניתן למדוד הם גם מגלמים זכויות אדם בסיסיות -..
את הזכויות של כל אדם על פני כדור הארץ אל, מחסה, בריאות, חינוך וביטחון הם מטרות שאפתניות אך ריאלי, יחד עם סדר יום מקיף פיתוח האומות המאוחדות, לקבוע את הקורס עבור העולם של מאמצים כדי להקל על עוני קיצוני בשנת 2015."
חיסול רעב ועוני קיצוני - להעלות את האחוז באוכלוסייה אשר הכנסתם נמוכה מדולר אחד, למגר, בין השנים 1990 - 2015 את אחוז האנשים אשר סובלים מרעב.
השגת חינוך יסודי אוניברסלי - הבטחה שעד שנת 2015 ילדים בכל העולם: בנים ובנות יוכלו להשלים בית ספר יסודי.
קידום שיוון בין המינים והעצמת הנשים - ביטול אפליה בחינוך יסודי ועל יסודי בעדיפות עד לשנת 2005, ובכל רמות הלימוד לא יאוחר משנת 2015.
שיפור הבריאות האמהית - הפחתה ב-75% בין השנים 1990 - 2015 של תמותת האמהות.
ניצוח איידס מלריה ומחלות אחרות - מיגור הפצת והתפשטות איידס, מיגור הפצת והתפשטות מלריה ומחלות אחרות.
הבטחת קיימות סביבתית - שילובה עקרונות של פיתוח בר קיימא לתוך מדיניות המדינה ותוכניות שונות.
הגדלה באופן משמעותי את חלקם של אנשים עם גישה קיימת ונוחה למים ראויים לשתייה ותברואה בסיסית.
עד שנת 2020 להגיע לשיפור משמעותי בחייהם של לפחות 100 מיליון תושבי שכונת עוני.
פיתוח שותפות גלובלית לפיתוח עולמי - פיתוח שיטה כלכלית למסחר אשר צפויה, לא מפלה ומתבססת על כללים ידועים מראש וקבועים, אשר כוללת את מחויבות הממשל למשילות טובה, פיתוח, והפחתת העוני, אשר תקפה הן על הרמה הארצית והן על הרמה הבינלאומית.
הפניית המענה לצרכים המיוחדים של המדינות המתפתחות: ייצוא, תוכניות מוגברות ומשופרות להקלה על החוב ואף לשמיטתו, ביטול החובות הבילטרים הרשמיים.
תוכנית מקיפה אשר מתייחסת לבעיות חוב של מדינות מתפתחות באמצעות צעדים לאומיים ובינלאומיים על מנת להפוך את החוב להגיוני ואפשרי בטווח הארוך.
במסגרת שיתוף הפעולה עם מדינות מתפתחות, לפתח וליישם אסטרטגיות עבודה הגונים ויצרניים לנוער.
בשיתוף עם חברות התרופות, לספק גישה לתרופות חיוניות במדינות מתפתחות במחיר סביר.
בשיתוף עם המגזר הפרטי, להפוך לזמין את היתרונות של טכנולוגיות חדשות, במיוחד מידע ותקשורת טכנולוגית.
על מנת ליצור המשכיות להשגת מטרות פסגת המילניום, כבר ב-2012 נדנו מטרות המשך בוועידת האו"ם לפיתוח בר קיימא בריו דה ז'ניירו שנוסחו במסך מטרות לפיתוח בר קיימא.
פסגת הואוס היא ההר הגבוה ביותר ברכס הרי ואפוטיק, תת-רכס של הרי הרוקי הקנדיים.
ההר ממוקם כחמישה קילומטרים מזרחית לכביש המהיר אייספילדס, מעל אגם צ'פרן.
ההר ממוקם על קו פרשת המים של אמריקה, בין פרובינציית אלברטה, לפרובינציית קולומביה הבריטית בקנדה.
הר הוא ההר ה-46 בגובהו באלברטה, וה-59 בגובהו בקולומביה הבריטית.
פסגת הואוס גבוהה מסביבתה הקרובה ומגיעה לרום של 1,600 מטרים מעל נהר מיסטאיה שנמצא ממזרח לפסגה, ומעבר הואוס שנמצא ממערב לו.
קירות ההר תלולים מאוד וקשים לטיפוס.
הפסגה נקראת על שם מעבר הואוס, הנמצא כ-5 קילומטרים ממערב לפסגה.
שמו של המעבר ניתן לו על ידי דייוויד תומפסון, והוא נקרא על שם ג'וזף האוס - מגלה ארצות מטעם חברת מפרץ הדסון, אשר חצה את המעבר בשנת 1809.
בשל צלעות ההר התלולות, מטפס ההרים הראשון שהצליח להגיע פסגת ההר, היה נורמן קולי, בשנת 1902.
פסגת היידוק היא פסגת הר הממוקמת ברכס בול על קו פרשת המים של אמריקה, בגבול בין הפארק הלאומי באנף שבפרובינציית אלברטה, לבין הפארק הלאומי קוטניי שבפרובינציית קולומביה הבריטית שבקנדה.
גובה הפסגה 2,920 מטרים, והיא מתנשאת מעל נחל היידוק.
הפסגה נקראת על שם ההיידוק שפעלו ברומניה, הונגריה וחצי האי הבלקני במהלך המאה ה-16. השם ניתן לפסגה בשנת 1917 ואומץ רשמית ב-31 בדצמבר 1928.
הראשונים שטיפסו על הפסגה היו א.
Crosby), בהדרכת רודלף אאמר (Rudolph Aemmer) בשנת 1934.
פסגת הולמס היא פסגה שגובה 1,875 מטרים מעל פני הים, הגבוהה בפסגות הרי ריד, ברכס שקלטון שבאנטארקטיקה.
הפסגה צולמה לראשונה מן האוויר על ידי צי ארצות הברית בשנת 1967.
הפסגה נסקרה ומופתה על ידי הסקר האנטארקטי הבריטי בין השנים 1968–1971.
שמה של הפסגה ניתן לה בשנת 1971, על ידי ועדת השמות האנטארקטית של הממלכה המאוחדת, והיא נקראת על שם פרופסור ארתור הולמס (על שמו נקראות גם גבעות הולמס שבארץ פאלמר).
פסגת האגלר היא פסגה מכוסה שלג המגיעה לגובה של 1,580 מטרים מעל פני הים, המצויה בחלקו הצפוני של מסיב אנדרסון, ברכס הריטג', שבהרי אלזוורת' באנטארקטיקה.
הפסגה התגלתה על ידי הסקר הגאולוגי של ארצות הברית, שהתבסס על תצלומי אוויר של צי ארצות הברית שנערכו בין השנים 1961–1966.
שמה של הפסגה ניתן לה על ידי הוועדה המייעצת לשמות אנטארקטיים, והיא נקראת על שם ג'ון קיו.
האגלר, איש מילואים בצי ארצות הברית, שסייע בהקמת תחנת מקמרדו, במסגרת "מבצע קיפאון עמוק" בשנת 1966.
פסגת האדאק היא פסגה המתנשאת לגובה של 1,440 מטרים מעל פני הים, והמצוייה מדרום לקרחון פאלמר, בפסגות דאגלס ברכס הריטג' בהרי אלזוורת' שבאנטארקטיקה.
שמה של הפסגה ניתן לה על ידי הוועדה המייעצת לשמות אנטארקטיים, בשנת 2004, והיא נקראת על שם קרטיס מ.
Hudak) גאולוג משלחת הרי אלזוורת' שחקרה את ההרים בין השנים 1979 - 1980, מטעם תוכנית המחקר האנטארקטית של ארצות הברית.
פסגת ואפוטיק היא הר הממוקם ברכס ואפוטיק בהרי הרוקי הקנדיים, בפרובינציית אלברטה שבקנדה.
גובהה של הפסגה 2,755 מטרים מעל פני הים, והיא מתנשאת 484 מטרים מעל סביבתה.
שמה של הפסגה ניתן לה על ידי ג'ורג' מרסר דוסון בשנת 1884. משמעות המילה "ואפוטיק" היא "עז לבנה" בשפת הסטוני.
פסגת דיאדם הוא הר הממוקם בעמק נהר סאנואפטה בשטח הפארק הלאומי ג'ספר בפרובינציית אלברטה שבקנדה.
פסגת דיאדם היא פסגה שגובהה 3,371 מטרים מעל פני הים -היא ההר ה-35 בגובהו באלברטה, והיא חלק מהרכס המוביל לפסגה גבוהה יותר - הר וולי (שגובהו 3,405 מטרים מעל פני הים) שברכס וינסטון צ'רצ'יל.
הפסגה הזו היא הראשונה בפסגות שמצפון לשדה הקרח קולומביה, ואחד ההרים המעטים בהרי הרוקי הקנדיים שהגיעו לראשה לפני שנת 1900.
שמו של ההר ניתן לו בשנת 1898 על ידי נורמן ג'יי קולי וצוותו (יו סטאטפילד (Hugh Stutfield) והרמן וולי (Hermann Woolley)) בהגיעם לפסגה, וזאת לאחר שראו עטרה (כתר) של שלג שגובהה 30 מטרים המכסה את פסגת ההר.
הראשונים שטיפסו לפסגת ההר היו ג'י.
פסגת הייפוינטר היא הר ברכס האימפריה הבריטית, באי אלסמר בטריטוריית נונאווט שבקנדה.
ההר, שגובהו כ-1,720 מטרים מעל פני הים, והוא מתנשא לגובה של 440 מטרים מעל סביבתו.
ממוקם 22 קילומטרים מערבית לפסגת ברבאו (הגבוה בהרי הרכס).
פסגת דול היא הר בצפון מערב הרי ריוונס, ברכס בריטניה שבאנטארקטיקה.
הפסגה נקראת על שם בריגדיר גנרל קארל ה.
Doll) אשר כיהן כמפקד המבצעים של כנף ההובלה הטאקטית 109 של חיל האוויר של ארצות הברית, וסייע בהטמעת השימוש במטוסי לוקהיד LC-130 שהיו בשימוש חיל הים האמריקאי במשמר הלאומי האווירי של ארצות הברית.
פסגת וולאק היא הר בפסגות אינלנד פורטס, ברכס אסגארד בארץ ויקטוריה שבאנטארקטיקה.
ההר ממוקם 1.9 קילומטרים דרומית מערבת להר סנט פול.
ההר נקרא על שם ריצ'רד ג'י.
Wolak) שעבר בתחנת מקמרדו בין השנים 1972–1973 ו-1973–1974; כמו כן הוא היה המנהל של תחנת הקוטב הדרומי בשנת 1975.
פסגת דריק או פסגת דרק הוא פסגה נישאת שאינה מכוסה קרח, מצידו דרומי של קרחון הת'רטון ברכס בריטניה שבאנטארקטיקה.
גובהה של הפסגה 2,070 מטרים מעל פני הים.
הפסגה נמצאת 6 קילומטרים מערבית לקצה הצפוני של רכס ג'ונסטון.
הפסגה נקראת על שם רוברט או.
דריק, משירות מזג האוויר הלאומי של ארצות הברית, אשר שימש כעוזר לנציג תוכנית המחקר האנטארקטית של ארצות הברית בכרייסטצ'רץ' שבניו זילנד מ-1960 עד פטירתו בשנת 1966.
פסגת דגאלאן או פסגת דיגאלאן היא הר ברכס בריטניה שבאנטארקטיקה.
גובה הפסגה 2,470 מטרים מעל פני הים.
הפסגה ממוקמת בראשו של עמק מגניס.
הפסגה נקראת על שמו של לי דגאלאן (Lee DeGalan), שהיה אחראי על הבאת מטענים והבאת אספקה ועל הספקה עבור התוכנית האנטארקטית של ארצות הברית (United States Antarctic Program), במשך למעלה מ-20 שנים.
פסגת היילס היא פסגה של הכתף הצפונית-מזרחית של הר קאבזה שבצפון-מזרח האי בראבנט, בארכיפלג פאלמר, שבאנטארקטיקה.
הפסגה מתנשאת לגובה של 1,000 מטרים מעל פני הים.
הפסגה מופתה מתצלומי אוויר שצולמו על ידי חברת האנטיג אירוסרוויירס בע"מ בשנים 1956–1957, במסגרת משלחת הסקר האווירי של שטחי חסות איי פוקלנד.
הפסגה נקראת על שמו של הכומר סטיבן היילס, שהיה הראשון שמדד את לחץ הדם.
שם זה ניתן, בדומה לשמות אתרים רבים אחרים באזור, שנקראו על שמם של חלוצים בתחום הרפואה.
פסגת ואז'ארוב היא פסגה מכוסה קרח בהרי ברוגמאן באי לייז' בארכיפלג פאלמר, שבאנטארקטיקה.
הפסגה מתנשאת מעל קרחון שטרנה שמצפון לה, מעל מפרצון קוריה שמדרום-מזרח לה, ומעל קרחון סיגמן שממערב - דרום-מערב לה.
הפסגה ממוקמת 2.14 ק"מ מערבית - דרומית לפסגת באלקאנוב, 1.67 ק"מ צפונית להר קוזיאק ו- 3.02 ק"מ דרום-מזרחית לנקודת בברש.
הפסגה נקראת על שמו של מיכאיל ואז'ארוב, מכונאי בבסיס סווטי קילמנט אוחרידצקי בקיץ האנטארקטי 1999–2000, אשר המשיך לשרת בבסיס והיה למפקדו בעונת המחקר 2005–2006.
פסגת הארווי היא פסגה שאינה מכוסה קרח, בהרי קוק שבאנטארקטיקה.
גובהה של הפסגה 2,120 מטרים מעל פני הים.
הפסגה ממוקמת 4 קילומטרים דרומית לרכסי פינגר שבהרי קוק.
הפסגה מופתה על ידי הסקר הגאולוגי של ארצות הברית, בהתבסס על מדידות טלורומטר ותצלומי אוויר שצולמו על ידי צי ארצות הברית בין השנים 1959 – 1963.
הפסגה נקראת על שמו של פול הארווי (Paul Harvey), איש יחידת התמיכה של הצבא האמריקני שערכה את סקרי הטלרומטר.
פסגת ווקר היא פסגה, המהווה את הקצה הדרום מערבי של מסיב דופק, בהרי פנסקולה, בארץ המלכה אליזבת, שבאנטארקטיקה.
גובהה של הפסגה 1,495 מטרים מעל פני הים.
הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בעונת המחקר (הקיץ האנטארקטי) 1956–1966.
הפסגה נקראת על שמו של פול ט.
Walker), חוקר קרחונים בתחנת אלזוורת', וחבר במשלחת החקר הראשונה שהגיעה וחקרה את מסיב דופק, בדצמבר 1957.
פסגת ואטס הוא הר נישא מכוסה שלג, ברכס פורסטל, בהרי פנסקולה, בארץ המלכה אליזבת, שבאנטארקטיקה.
גובהה של הפסגה 1,785 מטרים מעל גובה פני הים.
הפסגה מתנשאת מעל הקצה הדרום-מערבי של שולחן לקסינגטון.
הפסגה מופתה על ידי הסקר הגאולוגי של ארצות הברית בשנת 1967, בהתבסס סקרים על הקרקע ועל תצלומי אוויר שצולמו על ידי צי ארצות הברית בשנת 1964.
שמה של הפסגה ניתן לו בשנת 1979 על ידי הוועדה המייעצת לשמות אנטארקטיים.
הפסגה נקראת על שם ריימונד די.
Watts), גאופיזיאי מטעם הסקר הגאולוגי של ארצות הברית, שחקר את מסיב דופק ואת הרי פורסטל בין השנים 1978–1979.
פסגת דירדאל היא פסגה ברכס פורסטל, בהרי פנסקולה, בארץ המלכה אליזבת, שבאנטארקטיקה.
הפסגה ממוקמת בקצה הדרומי של שולחן סרטוגה; הפסגה ממוקמת 4 קילומטרים מערבית- צפון-מערבית מפסגת פיירל.
גובהה של הפסגה 1,820 מטרים מעל פני הים; והיא ההר ה-2,105 בגובהו באנטארקטיקה.
הפסגה מופתה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בשנים 1956–1966.
הפסגה נקראת על שם פרדריק פ.
Dyrdal), מכונאי תעופה בתחנת אלזוורת' בחורף האנטארקטי של 1957.
פסגת דרינוב היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה.
פסגת דרינוב ממוקמת 3.5 קילומטרים צפונית - צפון-מזרחית לפסגת אנטים; 1.9 קילומטרים צפונית לפסגת סלאטינה; 2.91 קילומטרים מזרחית - דרום-מזרחית מנקודת יירצ'ק; ו- 1.85 קילומטרים דרומית-מערבית מהר פסגה.
פסגת דרינוב מתנשאת מעל קרחון אובץ' שמדרום-מזרח לה, מעל קרחון וטרינו שמצפון לה, מעל קרחון יאבלאניצה שמצפון-מערב לה, ומעל קרחון צ'ופרנה שמדרום-מזרח לה.
הפסגה נקראת על שם המדען הבולגרי מרין דרינוב (Марин Стоянов Дринов), שייסד את האקדמיה הבולגרית למדעים.
פסגת דגר הוא פסגה סלעית, בעלת מדרונות תלולים, העולה בתלילות בקצה של האי ג'יימס רוס, שלמול חצי האי האנטארקטי, בארץ גרהאם שבאנטארקטיקה.
הפסגה ממוקמת בקצה המערבי של רכס קומב, בחלקו של האי המצוי בסמוך מדרום לחצי האי טריניטי (שבחצי האי האנטארקטי).
גובהה של הפסגה 90 מטרים מעל פני הים.
אזור זה נחקר לראשונה בעונת המחקר (הקיץ האנטארקטי) 1902 - 1903, על ידי המשלחת השוודית לאנטארקטיקה בפיקודו של אוטו נורדנשלד.
הפסגה מופתה לראשונה על ידי סוקרים של סקר שטחי חסות איי פוקלנד בעונת המחקר (הקיץ האנטארקטי) 1945 - 1946.
שמה של הפסגה ניתן לה בשנת 1945 על ידי סקר שטחי חסות איי פוקלנד.
השם הוא תיאורי - הפסגה בעלת המדרונות הסלעיים התלולים מזכירה פגיון.
פסגת וולטון היא פסגה חדה, באזור חוף פאלייר, בחוף המערבי של ארץ גרהאם שבאנטארקטיקה.
הפסגה מהווה חלק מהמצוק המפריד בין קרחון נורת'איסט לבין פיורד נני.
גובהה של הפסגה 825 מטרים מעל פני הים; והיא ההר ה-2,316 בגובהו באנטארקטיקה.
הפסגה ממוקמת 3.7 קילומטרים מצפון להר ראמנוס.
הפסגה נסקרה לראשונה בשנת 1936 על ידי המשלחת הבריטית אל ארץ גרהאם, בפיקודו של ג'ון רידוך ריימיל.
הפסגה נסקרה מחדש בשנת 1946 ובשנת 1948 על ידי סקר שטחי חסות איי פוקלנד.
הפסגה נקראת על שמו של אריק וו.
Walton), שהיה מהנדס של סקר שטחי חסות איי פורלנד, בתחנת האי סטונינגטון בשנת 1946 ובשנת 1947. בשנת 1946 הציל וולטון את ג'יי.
Tonkin), אף הוא איש סקר חסות איי פוקלנד, כאשר טונקין נפל לנקיק קרחוני, בקרחון נורת'איסט.
פסגת דימיטרובה היא פסגה המכוסה מרובה קרח, בהרי האבר המזרחיים, בצפון האי אלכסנדר שלמול חצי האי האנטארקטי, שבאנטארקטיקה.
גובה של הפסגה 1,500 מטרים מעל פני הים.
המדרונות הדרום-מערביים של הפסגה תלולים מאד, ובחלקם אינם מכוסים קרח.
הפסגה מתנשאת מעל בקע ראשן שמצפון מזרח לפסגה, ומעל קרחון פורמן, שמדרום לפסגה.
פסגת דימיטרובה ממוקמת 5.7 קילומטרים ממזרח להר פונטידה; 7.62 קילומטרים דרומית - דרום-מזרחית מהר ניומן; ו-21 קילומטרים צפונית-מזרחי מהר הולט.
הפסגה מופתה לראשונה על ידי ממפים בריטיים בשנת 1971.
הראשונים שהגיעו לאזור הפסגה, ב-8 בינואר 1988, הייתה משלחת הסקר הגאולוגי של כריסטו פימפירב, ובוריסלאר קאמנוב (מהמשלחת הבולגרית הראשונה לאנטארקטיקה), וכן פיליפ נל (Philip Nell) ופיטר מרקיז (Peter Marquis), מהסקר האנטארקטי הבריטי.
הפסגה נקראת על שם זמרת האופרה הבולגריה ג'נה דימיטרובה.
פסגת האקלים של האו"ם ל-2019 התקיימה במטה האומות המאוחדות שבעיר ניו יורק ב-23 בספטמבר 2019.
מטרת הפסגה הייתה להמשיך בפעולות הממשלתיות להפחתת פליטת גזי חממה וזאת על מנת למנוע את עליית הטמפרטורה העולמית הממוצעת מעל הרמות הקדם תעשייתיות.
כ-60 מדינות היו צפויות להדויע על "צעדים להפחתת הפליאות ותמיכה באוכלוסיות הפגיעות ביותר במשבר האקלים".
בהם צרפת, הודו ומספר מדינות אירופיות.
כדי להגביר את הלחץ על גורמים פוליטיים וכלכליים להשיג את יעדי הפסגה, נערכה סדרת מחאות שכללו אף שביתות ברחבי העולם ב-20 בספטמבר עם למעלה מארבעה מיליון משתתפים בסך הכול.
תוצאות הפסגה היו משמעותיות, אך ההערכות כי לא דובר מספיק על המאמצים להגביל את עליית הטמפטורה העולמית.
בנוסף לכך, הרפובליקה העממית של סין לא הרחיבה או הוסיפה להתחייבויותיה בהסכם פריז, הודו לא התחייבה לצמצם את השימוש שלה בפחם וארצות הברית אפילו לא נאמה או לקחה חלק פעיל בפסגה.
חרף זאת, היו גם התחייבות חשובות בתחומים רבים של מדינות אחרות.
שישים וחמש מדינות ואף האיחוד האירופי התחייבו להפחית את פליטת גזי החממה ל-0 עד 2050. מספר המדינות שהציבו לעצמן את יעד זה עומד על כ-77 מדינות.
צרפת התחייבה שלא לעשות עסקאות סחר עם מדינות המנהלות מדיניות המנוגדת להסכם פריז.
יוון והונגריה התחייבו לסגור את תחנות הכוח הפועלות על פחם במדינה עד 2028 ו-2030 בהתאמה.
אל סלבדור התחייבה להגן על 10 מיליון הקטאר של יער בשטחה.
הודו הבטיחה להביא את יכולת האנרגיה המתחדשת שלה לכ־175 ג'יגה וואט עד שנת 2022 ולכ־450 ג'גה ואט לאחר מכן.
רוסיה התחייבה לאשרר את הסכם פריז ובכך הגדילה את מספר החותמים על ההסכם ל-187 מדינות.
האיחוד האירופי הבטיח להקצות רבע מתקציבו לפעולות למען האקלים בתקציב האיחוד ל-2020.
פקיסטן התחייבה לשתול יותר מ-10 מיליארד עצים בשנים 2019–2024.
קוסטה ריקה וגואטמלה מובילות יוזמה שמטרתה היא להגן על כ-30% משטחי כדור הארץ עד 2030.
קואליציית "We mean business" שפועלת למען הצלת כדור הארץ ובה חברות כ-997 חברות הודיעו כי חלק מהחברות בקבוצה יפעלו לצמצם את פליטות גזי החממה שלהן לאפס עד 2050. בין החברות שהתחייבו הן חברת המזון נסטלה, חברת הבנייה הצרפתית, סנט גובן וחברת הקוסמטיקה הצרפתית לוריאל.
חברות נוספות הביעו נכונות להתאים את התנהלותן לאחת ממטרות הסכם פריז, שהיא הגבלת התחממות כדור הארץ ל־1.5 מעלות צלזיות.
בין החברות המוכרות בקבוצה זו הן חברת המזון הצרפתית, דנונה וחברת התרופות הבריטית אסטרהזניקה.
חברת הענק האמריקאית, גוגל רכשה את המשלוח הגדול ביותר של אמצעי אנרגיה מתחדשת.
כ-16 עסקאות במסגרתן תקנה החברה גנרטורים הפועלים בעזרת אנרגיה סולארית ואנרגיית רוח.
התביעה מאתגרת את המדינות האלו בעקבות הזכויות שמוקנות לאותם בני נוער על פי אמנת זכויות הילד של האו"ם (הזכות לחיים, הזכות לבריאות והזכות לשלום) אם התלונה תתקבל, המדינות יתבקשו להשיב, אך כל הצעה אינה מחייבת מבחינה משפטית.
אחד מהמשפטים הזכורים בנאומה של תורנברג היה שהופץ במהרה בתקשורת ואף הפך לתופעת אינטרנט ברשתות החברתיות.
פסגת הפחד הוא סרט מותחן פסיכולוגי משנת 1962 בבימויו של ג'.
לי תומפסון, עם גרגורי פק, רוברט מיצ'ם, מרטין בלסם וטלי סוואלס בתפקידים הראשיים.
התסריט מבוסס על הרומן "The Executioners" של ג'ון מקדונלד משנת 1957.
ב-1991 הופק רימייק בבימויו של מרטין סקורסזה ובו השתתפו פק, מיצ'ם ובלסם בתפקידים אחרים.
העלילה היא על עורך דין המאויים על ידי אסיר משוחרר המאשים אותו בכליאתו.
שם הספר והסרט נובע מנהר "פסגת הפחד" (Cape Fear River) שבו מתרחש העימות הסופי בין המאיים והמאויים.
ב-2001 נבחר הסרט במקום ה-61 ברשימת מאה שנים...
מאה מותחנים בסדרת 100 שנים...
ב-2003 נבחרה הדמות "מקס קיידי" במקום ה-28 ברשימת הנבלים ברשימת מאה שנים...
מאה גיבורים ונבלים בסדרת 100 שנים...
מקס קיידי (רוברט מיצ'ם) משתחרר לאחר מאסר של שמונה שנים באשמת אונס.
העד המרכזי במשפטו היה השופט סם בודן (גרגורי פק) שתפס אותו בעת המעשה.
כעת רוצה קיידי לנקום בבודן ובמשפחתו על הנזק שגרם לו.
בשלב מסוים מתכונן סם לירות בקיידי אבל פגי עוצרת אותו ברגע האחרון.
סם מציע לקיידי 20,000 דולר בתנאי שייסתלק מהעיר אבל קיידי מסרב באמרו כי משימתו להרוס את סם ומשפחתו לאט לאט כמו שנעשה לו.
סם שוכר חוקר פרטי בשם צ'רלי סיברס (טלי סוואלס) שיעקב אחרי קיידי.
הוא עוקב אחריו כשהוא מזמין לחדר במלון נערת ליווי בשם דיאן טיילור (בארי צ'ייס) ומגלה אחר כך שקיידי תקף אותה, אך היא מפחדת מקיידי ומסרבת להגיש תלונה נגדו.
סם חורג ממנהגו ומזמין שלושה בריונים להכות את קיידי אבל הוא מתגבר עליהם.
כעת מגיש גראפטון תלונה נגד סם בוועדת האתיקה באטלנטה בתקווה לשלול את רישיונו כעורך דין.
סם מתכנן מבצע שיסיים את הסיוט הזה לכאן או לכאן.
לפני שהוא טס לאטלנטה הוא מביא את פגי וננסי לבית סירה מבודד ב"נהר פסגת הפחד" בצפון קרולינה.
הם מגיעים למקום בסירה ובעזרת דאטון הוא מקבל לעזרה את השוטר קרסק (פייג' סלאטרי).
כעת יש למשוך את קיידי למקום.
סם מבקש מסיברס להביא לו כמה חפצים מהבית.
קיידי מתצפת עליו ועוקב אחריו עד לבית הסירה.
בלילה מתחיל קיידי את ההתקפה.
הוא נתקל בשוטר קרסקי, חונק ומטביע אותו.
אחר כך הוא משחרר את בית הסירה מהחוף ומנסה לתקוף את פגי.
לבסוף הוא חוזר לחוף ומנסה לתקוף את ננסי שמנסה להזעיק עזרה אבל אז מתנפל עליו סם ומתחיל ביניהם קרב קשה וקיידי מתחיל לחנוק אותו וכמעט מצליח להטביע אותו אבל הוא מצליח לירות בו ולפצוע אותו.